જો કે નરેશ પટેલના રાજીનામા બાદ ખાસ કરીને યુવાનોઅે પરેશ ગજેરાને ટાર્ગેટ કર્યા હતા અને મંગળવારે મોડી રાત સુધી પરેશ ગજેરા હાય-હાયના સૂત્રોચ્ચારો પોકાર્યા હતા. રાજીનામુ, સૂત્રોચ્ચાર અને અહમ સંદર્ભેની શરૂ થયેલી ચર્ચા બાદ પાટીદાર સમાજના આગેવાનોની તાકીદની બેઠક મળી હતી અને ઘરનો મામલો ઘરમાં જ સુલટાઇ જાય તેવા પ્રયાસો શરૂ કર્યા હતા. જો કે મંગળવાર મોડી રાત સુધી નરેશભાઇ પટેલે રાજીનામું પરત ખેચ્યું ન હતું અને કોકડું ગુંચવાયેલું રહ્યું હતું.